คือหนูหายใจเเล้วเจ็บเเถวๆหน้าอกข้างซ้ายมากๆค่ะเเถวๆหัวใจ เจ็บเเบบมากๆพูดเร็วไม่ได้เพราะจะหายใจไม่ทันพอหายใจเข้าลึกๆก็เจ็บจี๊ดเลยค่ะ เป็นมาได้ประมาณ3วันเเล้ว ช่วงวันเเรกๆยังไม่ค่อยเจ็บมากเเต่เมื่อคืนคือเจ็บมากๆนอนราบไม่ได้เลย เคยเป็นอยู่ครั้งนึงค่ะตอนนั้นใช้การนอนเเบบนั่งเอาเเต่วันต่อมาก็หาย เเต่ครั้งนี้มันนานมากๆค่ะ ตอนนี้ก็ยังเจ็บอยู่เลย ไม่ทราบว่ามันเป็นเกี่ยวกับอะไรคะ เเล้วต้องทำไงถึงจะหายคะ
สวัสดีค่ะ อาการหายใจแล้วเจ็บหน้าอกซ้ายนั้นอาจจะเกิดจากการเจ็บจากกล้ามเนื้ออกหรือกระดูกอ่อนที่อกอักเสบ เจ็บจากปลายเส้นประสาทซึ่งอาจจะเป็นเจ็บจี๊ดๆได้ เจ็บจากเยื่อหุ้มปอดอักเสบจะสัมพันธ์กับการหายใจ หรือเจ็บจากโรคหัวใจแต่มักเป็นเจ็บตื้อๆเหมือนมีของหนักมาทับซึ่งจากอาการดังกล่าวมานั้น ยังไม่ชัดเจนว่าเป็นเจ็บจากสาเหตุใด ควรไปพบแพทย์เพื่อตรวจร่างกายเพิ่มเติม หากมีอาการเจ็บจี๊ดมากๆเป็นตลอด เหนื่อยง่ายขึ้น พูดแล้วเหนื่อย ควรรีบไปเบื้องต้น ไม่ไปกดบริเวณที่เจ็บเองบ่อยๆ งดการยกของหนักหรือออกแรงหนัก อยู่ในที่ที่อากาศถ่ายเทได้สะดวก